**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU**

1. Atbilstoši Ministru kabineta (turpmāk – MK) 2015. gada 10. marta sēdes protokola Nr. 14 27. § 11. punktam Finanšu ministrijai (turpmāk - FM) ir uzdots, sākot ar 2015. gada maiju, reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par Eiropas Savienības struktūrfondu un Kohēzijas fondu (turpmāk – ES fondi) ieviešanas plānu izpildi (turpmāk – ikmēneša ziņojums MK), tai skaitā informāciju atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Attiecīgi FM sniedz operatīvo informāciju par galvenajiem aspektiem un aktualitātēm ES fondu 2014. – 2020. gada plānošanas periodā[[1]](#footnote-2).
2. Saskaņā ar MK noteikumu apstiprināšanas laika grafika izpildes statusu uz 2017. gada 27. jūniju atlicis pieņemt lēmumus par 263 milj. *euro* ES finansējuma (6 % no kopējā plānošanas perioda ES finansējuma 4,4 mljrd. *euro)* izmantošanu investīcijās, galvenokārt, izglītības, uzņēmējdarbības, energoefektivitātes, vides aizsardzības, veselības infrastruktūras, jauniešu atbalsta pasākumu un ES fondu vadības finansēšanas jomās. Skat. zemāk grafikā un ziņojuma 1. pielikumā informāciju par atlikušo MK noteikumu virzības statusu. Atsevišķus uzdevumus plānots izpildīt ar dažu mēnešu nobīdi.

*Grafiks Nr.1 “2017.-2019. gadā apstiprināmo MK noteikumu plāns (faktiskie dati līdz 2017. gada 27. jūnijam, milj. euro)”*

\**Ietver tehnisko palīdzību un pasākumus, kuru īstenošana paredzēta pēc EK izvērtējuma par snieguma rezerves piešķiršanu.*

1. **Turpinās intensīvs projektu vērtēšanas un līgumu slēgšanas posms**. Līdz 2017. gada 1. jūnijam jau apstiprināti projekti par gandrīz 1,9 mljrd. *euro*, kas ir 42% no kopējās ES fondu “aploksnes” 4,4 mljrd. *euro*. Īpaši liels progress līdz 2017. gada 26. jūnijam galvenokārt ir Centrālās finanšu un līgumu aģentūras (turpmāk – CFLA) noslēgtajos līgumos ar finansējuma saņēmējiem energoefektivitātes, vides un teritoriālās attīstības, profesionālās izglītības un veselības veicināšanas jomās. Plašāka informācija pieejama ES fondu tīmekļa vietnē[[2]](#footnote-3). Par atlašu statusu var sekot CFLA tīmekļa vietnē[[3]](#footnote-4).

 *Grafiks Nr.2 “ES fondu investīciju ieviešanas statuss līdz 2017. gada 1. jūnijam, milj. euro, % no ES fondu finansējuma, progress pret datiem līdz 2017. gada 1. maijam”*

**Projektu ieviešanas plānu izpilde un risku novērtējums**

1. Maksājumu progress ievērojamāks veselības veicināšanas, transporta un vides un teritoriālās attīstības jomās. ES fondu maksājumu projektu īstenotājiem specifisko atbalsta mērķu (turpmāk – SAM) ietvaros izpilde līdz 2017. gada 1. jūnijam kopumā ir pozitīva, jo kopējais plāns[[4]](#footnote-5) ir izpildīts (kopā par 0,3 milj. *euro* vairāk nekā plānots, galvenokārt, pateicoties labākam sniegumam valsts galveno autoceļu un Salu tilta rekonstrukcijas projektos).
2. Vienlaikus vājāks sniegums – (1) plāna neizpilde par 1 milj. *euro* ir ilgstošo bezdarbnieku atbalsta (pieprasīta papildu informācija maksājuma pieprasījuma izvērtēšanai, kā arī mērķa grupas personu iesaiste projektā ir būtiski zemāka, kā rezultātā radies finansējuma atlikums, kas pārdalīts subsidēto darba vietu izveidei bezdarbniekiem) un deinstitucionalizācijas (projektu sākumā iepirkums beidzās bez rezultāta, nobīdot projektu īstenošanu par 6 mēnešiem; pašvaldības iebilda pret sociālā dienesta klientu novirzīšanu uz projektu, pieprasot, lai sociālajam dienestam tiktu atrasts jauns klients; pašvaldībās nav nepieciešamās infrastruktūras, lai nodrošinātu pakalpojumus – SAM par infrastruktūras izveidi vēl nav sācies) pasākumos Eiropas Sociālā fonda ietvaros, un (2) plāna neizpilde 4,2 milj. *euro*, galvenokārt, daudzdzīvokļu (skatīt skaidrojumu ziņojuma 2. pielikumā) un pašvaldību ēku energoefektivitātes uzlabošanas, pašvaldību teritoriju revitalizācijas (tā kā integrēti teritoriālās investīcijas saskaņā ar ES fondus regulējošiem normatīvajiem aktiem ir jaunievedums šajā plānošanas periodā, projektu izvērtēšana un iesniegšana ieilgst), dzelzceļa infrastruktūras atbalstā (iepirkumu procedūru problēmas, kas ļaus avansus pieprasīt tikai gada beigās) atbalsta Eiropas Reģionālās attīstības fonda (turpmāk – ERAF) un Kohēzijas fonda (turpmāk - KF) ietvaros transporta un vides un teritoriālās attīstības jomās. Lai iespējami paātrinātu integrēto teritoriālo investīciju projektu uzsāksānas tempu, FM sadarbībā ar VARAM izvērtēs nepieciešamību ES regulējuma ietvaros nacionāli vienkāršot integrēto teritoriālo investīciju projektu vērtēšanas procesu, kuru nodrošina republikas nozīmes pilsētas, ņemot vērā jautājuma aktualitāti (pēc finanšu ministres iniciatīvas jautājums pārrunāts ar vides aizsardzības un reģionālās attīstības ministru 2017. gada 20. jūnija tikšanās par ES fondu ieviešanas aktualitātēm).

*Grafiks Nr.3 “2014. - 2020. gada plānošanas periods: ES fondu līdzfinansējuma maksājumu plāna izpilde 2017. gadā kumulatīvi, milj. euro.”*

1. Analizējot individuālo projektu iesniedzēju/finansējuma saņēmēju prognožu izpildi uz 2017. gada 1. jūniju attiecībā uz projektu iesniegšanas termiņu un naudas plūsmu ierobežoto projektu iesniegumu atlašu (turpmāk – IPIA[[5]](#footnote-6)) ietvaros (detalizēta informācija par plānotajiem projektiem pieejama ES fondu tīmekļa vietnē[[6]](#footnote-7)), šādi galvenie secinājumi:
2. Kumulatīvi līdz 2017. gada 1. jūnijam no 62 plānotajiem projektu iesniegumiem iesniegti tikai puse (31) projekti, kas liecina par negatīvu tendenci projektu iesniedzējiem nespēt izpildīt savus plānotos termiņus – nav iesniegti projekti par kopumā 53,7 milj. *euro* IKT jomā un pašvaldību īstenotie projekti. Plānotie projektu iesniedzēji skaidro kavējumus ar vairākiem iemesliem, no kuriem biežāk minētie ir: darbinieku noslogotība, normatīvo aktu izmaiņas un atbilstoši neieplānota projektu saskaņošana ar citām valsts institūcijām. Vienlaikus ir pozitīvi 21 gadījumi, kad iesniegti projekti pirms plānotā. Detālu informāciju par kavētajiem projektiem skatīt 3. pielikumā.
3. Kumulatīvi līdz 2017. gada 1. jūnijam maksājumu pieprasījumi CFLA iesniegti par 12,4 milj. *euro.* mazāk nekā plānots (kopā 106 projektos). No tiem 81 % neizpildi (10,6 milj. *euro)* rada 6,5 % projektu (septiņi) ar negatīvu novirzi virs 0,2 milj. *euro*. Atsaucoties uz iepriekšējā ikmēneša ziņojumā minēto, informējam, ka maksājumu plānu novirze Latvijas darba devēju konfederācijas (turpmāk – LDDK) projektā “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos” šajā pārskata periodā nav konstatēta (balstoties uz 2017. gada 29. maijā apstiprināto aktualizēto LDDK plānoto maksājumu pieprasījumu iesniegšanas grafiku), tomēr jānorāda, ka arī par būtiskiem uzlabojumiem projekta ieviešanā runāt nevar, ņemot vērā iepriekšējā pārskata periodā aktualizēto jautājumu par iespējamiem sistēmiskiem kavējošiem faktoriem. Tomēr, lai nodrošinātu sekmīgu projekta turpmāku ieviešanu un pēc iespējas novērstu projekta ieviešanas, plānoto mērķu sasniegšanas šķēršļus, uzraudzības padomē, kas Izglītības un zinātnes ministrijā (turpmāk – IZM) notika 2017. gada 20. jūnijā, tika lemts par regulāriem ceturkšņa uzraudzības pasākumiem, nākamo plānojot indikatīvi 2017. gada augusta beigās.
4. Detālu informāciju par kavējumiem skatīt ziņojuma 2. pielikumā. Apkopotās finansējuma saņēmēju projektu finanšu plūsmas nenorāda uz risku zaudēt piešķīrumu 2017. gadā n+3 neizpildes dēļ, tomēr pastāv risks nesasniegt 2017. gada budžeta plānu, t.sk. nodrošināt plānoto izaugsmes tempu. Ņemot vērā iepriekš minēto projektu iesniegumu termiņu negatīvās novirzes, un jau konstatēto tendenci maksājumu plānu novirzēm, CFLA veiks pastiprinātu komunikāciju ar individuāliem projektu (ar ievērojamāku finanšu ietekmi) īstenotājiem (Satiksmes ministrijai (turpmāk – SM), Nodarbinātības valsts aģentūru, pašvaldībām, AS “Attīstības finanšu institūcija Altum” u.c. ceļu, nodarbinātības veicināšanas, energoefektivitātes, ūdenssaimniecības u.c. atbalsta mērķu ietvaros) par iespējām paātrināt procesus, iespējami izzināt un palīdzēt novērst šķēršļus projektu ātrāki ieviešanai (t.sk. naudas plūsmas intensificēšanai).
5. 2017. gada 17. maija Sadarbības partneru darba grupaspar Eiropas Savienības struktūrfondu un Kohēzijas fonda jautājumiem (turpmāk - KDG) uzdevumu izpildes progresa informācija:
	1. Attiecībā uz Ekonomikas ministrijas (turpmāk – EM) 4.2.1.2. pasākuma “Veicināt energoefektivitātes paaugstināšanu valsts ēkās” (turpmāk 4.2.1.2. pasākums) pirmās kārtas projektu (ERAF 70 milj. *euro*) īstenošanu šāds progress.

 Līdz 2017. gada 27. jūnijam CFLA ir iesniegti 20 projektu iesniegumi (18 par IZM īpašumā esošām ēkām, viens par FM un viens par Labklājības ministrijas (turpmāk – LM) īpašumā esošu ēku), t.sk. par trīs projektiem ir noslēgti līgumi un divi projekti ir apstiprināti. Projektu iesniegumos iekļauto ēku kopējā platība ir 77 437,26 m2 un kopējais pieprasītā ERAF finansējuma apmērs ir 7 329 602,78 *euro*, kas veido 10,4 % no pieejamā ERAF. Mēneša laikā ir noslēgts viens jauns līgums.

2017.gada 20. jūnijā MK tika izskatīti grozījumi MK 2016.gada 9.augusta noteikumos Nr.534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi”[[7]](#footnote-8) . MK noteikumu grozījumi paredz būtiskus uzlabojumus, lai uzlabotu 4.2.1.2. pasākuma īstenošanu, risinot projektu īstenotāju pieteiktās problēmas. Attiecīgi EM lūgs projektu iesniedzējus pārskatīt projektu īstenošanas aspektus un iesniegt aktualizētos plānus projektu iesniegšanas termiņos un naudas plūsmā. Pēc MK noteikumu grozījumu apstiprināšanas tiks apstiprināti arī IZM iesniegtie projektu pieteikumi (atrisinās jautājums par papildinošās saimnieciskās darbības ierobežojumiem).

Vienlaikus EM apkopojums no ministrijām par projektu iesniegšanas termiņiem un plānoto ERAF finansējuma finanšu plūsmu prognozi, ņemot vērā projektu termiņu pagarinājumus atbilstoši izmaiņām – uzlabojumiem īstenošanas nosacījumos, liecina, ka tiek plānots, ka MK noteikumos noteiktais sertificēto izdevumu apmērs 2018. gadā tiks izpildīts. Attiecībā uz LM iesniedzamajiem projektiem 2017. gadā EM ir informēta un prognozēs rēķinās, ka lielākā daļa projektu tiks iesniegti CFLA plānotajā pagarinātajā termiņā (t.sk. ņemot vērā izmaiņas – uzlabojumus ieviešanas nosacījumos), divu projektu iesniegumu tehniskā dokumentācija tiek precizēta, lai nodrošinātu augstāku CFLA iesniedzamo projektu kvalitāti.

* 1. MK 2017. gada 6. jūnija MK sēdē atbalstīti SM virzītie MK noteikumu grozījumu priekšlikumi finansējuma pārdalēm 6.1.4.1. pasākumā “Rīgas ostas un pilsētas integrēšana TEN-T tīklā” pieejamā KF 46,6 milj. *euro* finansējuma izlietojumam: (1) 24 milj. *euro* saglabājot investīcijām 6.1.4.1. pasākumā; (2) 15,2 milj. *euro* pārdalot uz 6.1.1. SAM[[8]](#footnote-9); (3) 7,2 milj. *euro* pārdalot uz 6.1.4.2. pasākumu[[9]](#footnote-10).

Attiecībā uz IKT[[10]](#footnote-11) pasākumu ieviešanas progresu un priekšlikumiem efektīvas projektu ieviešanas paātrināšanai procesā ir Vides aizsardzības un reģionālās attīstības ministrijai (turpmāk – VARAM) dotais uzdevums par darba grupas organizēšanu, lai vienotos par IKT 2. kārtas finansējuma sadalījumu un attiecīgi iesniegtu MK priekšlikumu par 2.kārtas pieejamā finansējuma sadali konkrētiem projektiem. Vienlaikus 2017. gada 20. jūnijā notikušajā finanšu ministres un VARAM ministra tikšanās laikā pārrunāts kopējais IKT projektu virzības progress, t.sk. VARAM virzītās izmaiņas IKT mērķarhitektūras 1.0 versijā[[11]](#footnote-12), kas paredz turpmāk IKT mērķarhitektūras (projektu aprakstus) apstiprināšanai MK virzīt katrai ministrijai par tās vai padotības iestāžu plānotajiem IKT projektiem.

Jautājumā par iespējamo elastību un vienkāršošanu ITI (pilsētvide) SAM ieviešanā, MK 2017. gada 13. jūnijā atbalstīti VARAM virzītie grozījumi MK rīkojumā par ITI finansējuma sadalījumu un sasniedzamajiem rādītājiem nacionālas nozīmes attīstības centru grupai, paredzot valsts budžeta virssaistību finansējuma pārdali 24 919 516 *euro* apmērā uz 5.5.1. SAM[[12]](#footnote-13), tādejādi paplašinot ITI SAM sarakstu. Tāpat VARAM 2017. gada 26. maijā iesniedza FM priekšlikumu tehniskiem grozījumiem darbības programmā “Izaugsme un nodarbinātība” (turpmāk – DP), paplašinot ITI ietvaru ar 5.5.1. SAM un paplašinot dabas mantojuma ieguldījumu teritoriju arī ārpus Baltijas jūras piekrastes.

Attiecībā uz EM priekšlikumu par pārdalēm MVU, 2017. gada 9. un 15. jūnijā tika organizētas koalīcijas frakciju pārstāvju darba grupas sanāksmes, kurās tika panākta vienošanās par plānotās 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās kārtas būtiskākajiem nosacījumiem. EM turpina izstrādāt pamatotu priekšlikumu.

**8. Citi aktuālie jautājumi**

1) Attiecībā 2007. – 2013. gada plānošanas perioda nepabeigtā projekta“Infrastruktūras attīstība Krievu salā ostas aktivitāšu pārcelšanai no pilsētas centra” virzību[[13]](#footnote-14):

Saskaņā ar starpinstitūciju darba grupas 2017. gada 8. maija sanāksmē nolemto Rīgas brīvosta pārvalde ir aktualizējusi un 2017. gada 6. jūnijā iesniegusi darba grupā informāciju par projekta ieviešanas progresu un rīcības plāna izpildi. Kopumā rīcība norit atbilstoši plānotajam. Neliels kavējums ir attiecībā uz pirms-paziņojuma procedūru (pre-notification) par izmaiņām Valsts atbalsta N 44/2010 lietā. Rīgas brīvosta pārvalde nepieciešamo dokumentāciju plāno sagatavot, saskaņot ar SM un FM un ievietot SANI2 sistēmā 2017. gada jūlijā.

Kā būtiskāko no projekta mērķa sasniegšanas progresa saistībā ar stividoru darbību pārcelšanu uz Krievu salu var atzīmēt 2017. gada 1. jūnijā Rīgas brīvosta pārvaldes noslēgto līgumu par Krievu salas lokalplānojuma izstrādi.

2) Projekta “Latvijas dzelzceļa tīkla elektrifikācija” virzība[[14]](#footnote-15)

2017. gada 6. jūnijā MK sēdē tika apstiprināti grozījumi MK 2017. gada 31. janvāra noteikumos Nr.69 “Darbības programmas “Izaugsme un nodarbinātība” prioritārā virziena „Ilgtspējīga transporta sistēma” 6.2.1.specifiskā atbalsta mērķa „Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1.pasākuma “Latvijas dzelzceļa tīkla elektrifikācija” īstenošanas noteikumi”, ar kuriem tika precizēti iznākuma un rezultātu rādītāji atbilstoši MK 2017. gada 29. marta rīkojumam Nr. 160 “Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība””.

2017. gada 8. jūnijā notika Centrālās statistikas pārvaldes organizēta sanāksme, kurā piedalījās VAS “Latvijas Dzelzceļš”, Eiropas Savienības Statistikas biroja “Eurostat”, DG ECFIN un Eiropas Centrālās Bankas pārstāvji, lai pārrunātu aktuālos jautājumus par VAS “Latvijas dzelzceļš” izstrādāto koncerna biznesa plānu 2017. - 2036.gadam. Atbilstoši sanāksmē pārrunātajam Eiropas Savienības institūciju pārstāvji un Centrālā statistikas pārvalde lūgusi papildus informāciju par finanšu informāciju saistībā ar biznesa plānu. VAS “Latvijas dzelzceļš” apņēmies sagatavot informāciju iespējami ātrākā laikā.

Tāpat pamatojoties uz Saeimas Publisko izdevumu un revīzijas komisijas 2017. gada 11. maija (turpmāk – SPIRK) lūgumu, FM un SM atsevišķi iesniedza SPIRK vērtējumu par projekta īstenošanas galvenajiem riskiem un pasākumiem to mazināšanai/novēršanai.

* + 1. Jautājumā par risku pilnā apmērā neizmantot Jauniešu nodarbinātības iniciatīvas piešķīrumu Latvijai, kā arī citām ieviešanas problēmām[[15]](#footnote-16) (IZM atsevišķi virza informatīvo ziņojumu[[16]](#footnote-17), lai informētu MK un lai lemtu par iespējamo labāko risinājumu identificētās situācijas risināšanai) plānots izskatīt nākamajā KDG.
		2. 4.1.1. SAM “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” (turpmāk – 4.1.1. SAM) pirmā projektu iesniegumu atlases kārta tika organizēta no 2016. gada 13. decembra līdz 2017. gada 31. maijam saskaņā ar Ministru kabineta 2016. gada 6. septembra noteikumiem Nr. 590 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” īstenošanas noteikumi” (turpmāk – MK noteikumi Nr.590).

Pirmās projektu iesniegumu atlases kārtas ietvaros tika iesniegti 37 projektu iesniegumi par kopējo KF finansējumu 9140 874,49 *euro* apmērā (kas ir 30% no kopējā SAM KF finansējuma bez snieguma rezerves), šobrīd ir uzsākta projektu iesniegumu vērtēšana.

Pēc tam, kad būs notikusi projekta vērtēšana (no 2017. gada 1. jūnija līdz 2017. gada 31. augustam), EM ierosinās nepieciešamos uzlabojumus 4.1.1. SAM noteiktajos nosacījumos, analizējot projektu iesniedzēju, iespējams, zemu, aktivitāti un problemātiku nosacījumu izpildes nodrošināšanā.

EM plānotais 4.1.1. SAM nosacījumu grozījumu sagatavošanas laika grafiks:

|  |  |  |
| --- | --- | --- |
|  | **Procedūra** | **Termiņš** |
| MK noteikumu Nr. 590 grozījumi | Izsludināšana Valsts sekretāru sanāksmē | 28.09.2017. |
| Iesniegšana Ministru kabinetā  | 30.11.2017. |
| 4.1.1.SAM kritēriju grozījumi | Iesniegšana AK | 28.09.2017. |
| Iesniegšana UK | 31.10.2017. |

**9**. **Turpmākā prioritārā rīcība:**

1) FM un CFLA fokuss uz projektu ieviešanas veicināšanu, tajā skaitā ikmēneša ieviešanas plānu izpildes disciplīnas stiprināšanu, operatīvi rodot iespēju risināt konstatētos nozīmīgākos arī projektu līmeņa riskus. Ikmēneša ziņojumos FM turpinās informēt valdību ne tikai par ieviešanas progresu, bet arī par nepieciešamo iesaisti ātrākai lēmumu pieņemšanai.

2) Sadarbībā ar nozaru ministrijām turpinās darbs pie atbilžu sagatavošanas uz saņemtajiem Eiropas Komisijas komentāriem pie kritiski nepieciešamajiem DP grozījumiem (īpaši par snieguma mērķu samazināšanu, lai Latvija un nozares nezaudētu ES atbalsta iespējas investīcijām), t.sk. balstoties uz 2017. gada 12. jūnijā notikušās videokonferences ar Eiropas Komisiju sarunas rezultātiem, kuras ietvaros tika pārrunāta argumentācija snieguma ietvara mērķu samazināšanai veselības, izglītības un sociālās iekļaušanas jomā.

3) FM sadarbībā ar VARAM izvērtēs iespēju un nepieciešamību ES regulējuma ietvaros nacionāli vienkāršot integrēto teritoriālo investīciju projektu vērtēšanas procesu, kuru nodrošina republikas nozīmes pilsētas, ņemot vērā jautājuma aktualitāti (projektu ātrākai uzsākšanai pēc iespējas jārod laika un administratīvo resursu ietaupījums kopējā vērtēšanas procesā).

|  |  |
| --- | --- |
| Finanšu ministre |  D. Reizniece-Ozola |
|  |  |
|  |  |

Ziepniece 67095614

Ieva.Ziepniece@fm.gov.lv

1. Ziņojumā tiek sniegta informācija par datu un informācijas apkopojumiem uz dažādiem atskaites datumiem ar mērķi sniegt aktuālo informāciju. [↑](#footnote-ref-2)
2. Finanšu rādītāju plāni un to izpilde <http://www.esfondi.lv/finansu-un-raditaju-plani-to-izpilde> [↑](#footnote-ref-3)
3. Aktuālā CFLA atlašu informācija pieejama CFLA tīmekļa vietnē: <http://www.cfla.gov.lv/lv/es-fondi-2014-2020/projektu-iesniegumu-atlase> [↑](#footnote-ref-4)
4. Kopējais 2017. gada plāns maksājumu finansējuma saņēmējiem plāns iekļauts FM pusgada ziņojumā par ES fondu ieviešanas progresu un ikmēneša izpildes statuss pieejams ES fondu tīmekļa vietnē: <http://www.esfondi.lv/finansu-un-raditaju-plani-to-izpilde> [↑](#footnote-ref-5)
5. Ierobežotās projektu iesniegumu atlasēs ir noteikti potenciālie projektu īstenotāji un finanšu sadalījums, kas kopā veido indik. 90% no kopējā ES finansējuma Latvijai (4,4, mljrd. *euro*) plānošanas periodā. [↑](#footnote-ref-6)
6. <http://www.esfondi.lv/finansu-un-raditaju-plani-to-izpilde> sadaļā “Maksājumu un projektu iesniegšanas plānu izpildes ierobežotu projektu iesniegumu atlašu projektos” [↑](#footnote-ref-7)
7. http://tap.mk.gov.lv/lv/mk/tap/?pid=40427784&mode=mk&date=2017-06-20 [↑](#footnote-ref-8)
8. 6.1.1. specifiskais atbalsta mērķis “Palielināt lielo ostu drošības līmeni un uzlabot transporta tīkla mobilitāti” [↑](#footnote-ref-9)
9. 6.1.4.2.pasākums “Nacionālas nozīmes attīstības centru integrēšana TEN-T tīklā” [↑](#footnote-ref-10)
10. 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” ietvaros plānotie informācijas un komunikācijas tehnoloģiju projekti [↑](#footnote-ref-11)
11. Ministru kabineta 2016.gada 10.februāra rīkojums Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā”” [↑](#footnote-ref-12)
12. 5.5.1.SAM “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” [↑](#footnote-ref-13)
13. Atbilstoši MK 2017. gada 14. marta sēdes protokola Nr. 12. 43§ noteiktajiem uzdevumiem ES fondu ietvaros: <http://www.esfondi.lv/upload/mk-protokollemums.pdf>. [↑](#footnote-ref-14)
14. Atbilstoši MK 2017. gada 17. janvāra sēdes protokola Nr.3 39.§ “Informatīvais ziņojums “Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem”” 10. punktā noteiktajam [↑](#footnote-ref-15)
15. Īpaši aktuāli IZM 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros” [↑](#footnote-ref-16)
16. 26.06.2017.IZM nosūtījusi ziņojuma projektu FM, LM un Tieslietu ministrijai saskaņošanai. [↑](#footnote-ref-17)